**četvrtak , 30 . 4 . 2020.**

**Hrvatski jezik - Glazbena kultura**

Danas ste mogli uživati u slušanju skladbi s proljetnom tematikom i čuli kako skladatelji doživljavaju proljeće. Čuli ste da i drugi umjetnici slikaju ili modeliraju , a književnici pišu.

**Zadatak** : ČITANČICA str. **45.** - Marija Krtalić je napisala priču BAŠ U OVO PROLJEĆE pa je nekoliko puta pročitajte.

U pisanku A prepišite naslov i ime autorice i punim rečenicama odgovorite na 4 pitanja o tekstu ( *knjiga s oblačićem* ).

BAŠ U OVO PROLJEĆE

MARIJA KRTALIĆ

Kad napišete sve odgovore pročitajte i ostala 4 pitanja ( *knjiga s olovkom i žaruljom* ) , izađite na neku livadu , gledajte, slušajte i u pisanku ispod odgovora nacrtajte livadu u proljeće . Dok crtate možete slušati neku glazbu po svom izboru . Uživajte kao pravi umjetnici.

**Matematika**

Još uvijek ponavljamo i vježbamo oduzimanje jednoznamenkastih brojeva od dvoznamenkastih .

**Zadatak** : U UDŽBENIKU , str. **81.** riješite **1.** - **4**. zadatak .

A „mudre sovice“ mogu riješiti i 5. zadatak.

Za vježbu rješavanja zadataka zadanih riječima u UDŽBENIKU , str. **83.** riješite **1.** - **3**. zadatak .

NAPOMENA :

*Nadam se da brinete o biljkama koje ste posadili u ponedjeljak , 20. 4. i da bilježite promjene koje ste uočili.*

I to je za ovaj tjedan sve. Dobro se odmorite , jer počinje „ produženi vikend“ .

S obitelji proslavite 1. svibanj - Međunarodni praznik rada.

Do ponedjeljka pozdrav od vaše učiteljice!